6. ΑΝΑΓΚ. ΝΟΜΟΣ υπ' αριθ. 855 της 31 Δεκ. 1948/ 3 Ιαν. 1949 Περί αναστολής εκτελέσεως βραχυχρονίων ποινών. Εκυρώθη δια του Ν.Δ. 1124 της 28 Σεπτ./5 Οκτ. 1949 περί κυρώσεως του υπ' αριθ. 855 Α.Ν. Άρθρον 1 1.Απολύονται προσωρινώς των φυλακών υπό όρον, κατά τα κατωτέρω οριζόμενα, οι κατά την ισχύν του παρόντος νόμου εκτίοντες ποινήν κρατήσεως ή φυλακίσεως ουχί ανωτέραν των έξ μηνών, ως και οι έχοντες υπόλοιπον ποινής φυλακίσεως μέχρις έξ μηνών. 2.Αναστέλλεται υπό όρον, κατά τα κατωτέρω οριζόμενα, η εκτέλεσις της ποινής των μέχρι της ισχύος του παρόντος νόμου αμετακλήτως καταδικασθέντων εις ποινήν κρατήσεως ή φυλακίσεως ουχί ανωτέραν των έξ μηνών. Του μέτρου τούτου απολαύουν και οι καταδικασθέντες δι' αποφάσεως υποκειμένης εις ένδικα μέσα, εφ' όσον ήθελον παραιτηθή τούτων. 3.Των διατάξεων των παραγρ. 1 και 2 του παρόντος άρθρου εξαιρούνται οι καταδικασθέντες: Α')επί κλοπή και απάτη, εφ' όσον έχουσι προηγουμένην καταδίκην επί τινι των αδικημάτων τούτων, και Β')επί παραβάσει: α')των νόμων περί λαθρεμπορίας, β')περί μονοπωλίου των ναρκωτικών φαρμάκων και του ελέγχου αυτών, γ')περί προστασίας του Εθνικού νομίσματος, δ')των άρθρων 10, 11 και 12 του νόμου 5060 "περί τύπου", ε')του αγορανομικού κώδικος, στ')της υπ' αριθ. 6 Συντ. Πράξεως, ως εκωδικοποιήθη δια του  Αναγκ. Νόμου 533 του 1945, και ζ') του Γ' Ψηφίσματος του 1946. Βλ. ερμηνείαν Α.Ν. 934/949 (κατωτ. αρ. 7) Άρθρον 2. Εάν οι κατά το προηγούμενον άρθρον απολυθέντες των φυλακών ή τυχόντες ανατολής της εκτελέσεως της ποινής των, υποπέσωσιν εντός τριετίας από της ισχύος του παρόντος νόμου εις νέον αδίκημα και καταδικασθώσιν εις ποινήν φυλακίσεως ανωτέραν του μηνός, εκτίουσιν αθροιστικώς μετά την λήξιν της νέας ποινής και ολόκληρον το υπόλοιπον της ποινής, δι' ην έτυχον προσωρινής απολύσεως ή ολόκληρον την ανασταλείσαν ποινήν κατά τας διατάξεις του παρόντος Νόμου, άλλως θεωρείται η ποινή των ως αποτιθείσα. Άρθρον 3. Οι τυγχάνοντες απολύσεως υπό όρον και αναστολής της εκτελέσεως της ποινής των δέον προηγουμένως να καταβάλωσιν τα δικαστικά έξοδα, έτι δε ειδικόν παράβολον οριζόμενον δια μεν τους υπαγομένους εις την παραγρ. 1 του άρθρου 1 του παρόντος εις δραχμάς είκοσι χιλιάδας, δια δε τους υπαγομένους εις την παράγραφον 2 εις δραχμάς τεσσαράκοντα χιλιάδας. Άρθρον 4. 1.Οι κατά τόπους εισαγγελείς πλημμελειοδικών παραγγέλλουσι την αποφυλάκισιν των εν ταις φυλακαίς της περιφερείας των κρατουμένων, και την παύσιν της εκτελέσεως της ποινής των υπαγομένων εις τας διατάξεις του άρθρου 1 του παρόντος νόμου. Προκειμένου περί των ποινών κρατήσεως αρμόδιαι προς τούτο είναι αι Αστυνομικαί Αρχαί εφ' όσον εκτίονται εις αστυνομικά κρατητήρια ή οι Διευθυνταί των φυλακών εν αις τυχόν εκτίονται αι ποιναί κρατήσεως. 2.Οι Διευθυνταί ή Διευθύνοντες τας φυλακάς εν αις κρατούνται οι απολυόμενοι ή αι Αστυνομικαί Αρχαί προκειμένου περί των εκτιόντων ποινάς εν τοις αστυνομικοίς κρατητηρίοις, οφείλουσι να ανακοινώνωσι την επί τη βάσει του παρόντος Νόμου γενομένην απόλυσιν προς τας αρμοδίας υπηρεσίας τηρήσεως ποινικού μητρώου, ίνα αναγράφωσιν αύται την μεταβολήν εις τα ατομικά των δελτία. Άρθρον 5. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως, θέλει δε υποβληθή προς κύρωσιν άμα τη ενάρξει των εργασιών της Βουλής. Σελίς 165 Αναστολή της ποινής 9.Γ.α.6 